ugi dipunrujuk minangka UA, U of A, atau Arizona) inggih punika sawijining intitusi pendidikan tinggi lan risèt negeri ingkang dumunung wonten ing kutha Tucson, Arizona, Amerika Serikat, ingkang pikantuk dana hibah kanggé pambangunan fasilitas kampus lan pangembangan risèt tèknologi angkasa. UA minangka universitas piasanan ing nagara bagèyan Arizona, jumeneng nalika taun 1885 (27 taun sadèrèngipun Teritori Arizona pikantuk status nagara bagèyan). Universitas punika nglingkupi University of Arizona College of Medicine ingkang minangka salah satunggal saking tiga sekolah kedhokteran lan satunggalings sekolah kedhokteran ingkang nganugrahaken gelar MD (Doctor of Medicine) ing Arizona. Dumugi musim gugur taun 2010, jumlah mahasiswanipun inggih punika 39,086 tiyang.[2] UA ing sangandhaping pengelolaan Arizona Board of Regents. Misi UA inggih punika "kanggé manggihaken, ndidik, nglayani lan nginspirasi."[5] UA inggih punika salah satunggaling anggota kapilih saking Asosiasi Universitas Amerika (AAU, sawijining organisasi saking institusi-institusi risèt kondhang ing Amerika Utara) lan minangka satunggaling wakil saking nagara bagèyan Arizona wonten ing asosiasi